Biden, optimist për bisedimet bërthamore me Iranin
Raundi i tetë i bisedimeve përfundoi këtë muaj pa përparim të rëndësishëm, por Presidenti Biden thotë se është optimist. 
Presidenti Joe Biden thotë se "ka njëfarë përparimi" pas tetë raunde bisedimesh midis Iranit dhe gjashtë fuqive të mëdha botërore mbi programin bërthamor të Teheranit. Por, Rusia, anëtare e rëndësishme e grupit të gjashtëshes, po zhvillon bisedime dy palëshe me udhëheqjen e Iranit. Fuqitë e mëdha botërore në muajt e fundit janë angazhuar në bisedime delikate me Iranin, me shpresën për të ringjallur marrëveshjen e vitit 2015 për të frenuar programin e armëve bërthamore të Teheranit. Marrëveshja u prish në vitin 2018, kur ish-presidenti Donald Trump i tërhoqi Shtetet e Bashkuara nga marrëveshja. Gjashtë vendet që janë pjesë e marrëveshjes, të njohura si grupi P5+1, krijuan mundësinë që Uashingtoni dhe Teherani të zhvillojnë bisedime indirekte, që kur presidenti Joe Biden vendosi t'i bashkohej marrëveshjes vitin e kaluar. Në vitin 2019, Irani filloi të shkelte gradualisht kufizimet, duke alarmuar Perëndimin. Raundi i tetë i bisedimeve përfundoi këtë muaj pa përparim të rëndësishëm, por Presidenti Biden tha se është optimist. tha ai. Por, një prej anëtarëve të grupit P5+1, Rusia, u takua veçmas me zyrtarët iranianë. Të mërkurën, presidenti rus Vladimir Putin priti presidentin e Iranit, i cili tha se gjashtë palët mund të mos jenë plotësisht dakord për të gjitha hapat që duhet të ndërmerren. tha presidenti iranian. Ata që kanë ndjekur nga afër zhvillimet në Iran thonë se mund të ketë arsye për shpresë. thotë Robert Litwak nga Qendra Wilson. Zëri i Amerikës i kërkoi zëdhënëses së Shtëpisë së Bardhë, Jen Psaki, më shumë hollësi mbi optimizmin e Presidentit Biden. tha zëdhënësja Psaki. A mund të ketë një përparim të madh tani, pas tetë raunde bisedimesh? Ndoshta. Të enjten, presidenti i Iranit u tha ligjvënësve rusë se regjimi nuk po kërkon armë bërthamore dhe "është serioz në përpjekjet për arritjen e një marrëveshjeje, nëse palët e tjera janë serioze në heqjen reale dhe efektive të sanksioneve”.